Diari Oficial de la Generalitat Valenciana


Sumari del DOGV 5251, del 04-05-2006 (2006/4910)

RESOLUCIÓ de 12 d'abril de 2006, del cap de la Dependència de Recaptació de l'AEAT de València, per la qual es deleguen competències en matèria de devolució d'ingressos indeguts en els administradors de la província.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5251

Data del DOGV
:   04-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4910


Data del document
:   12-04-2006

Organisme emissor
:   Agència Estatal d'Administració Tributària. Delegació Especial de València

Tipus de document
:   Resolució

Descriptors 

:   * delegació de poders
    * administració regional
    * competència administrativa

RESOLUCIÓ de 12 d'abril de 2006, del cap de la Dependència de Recaptació de l'AEAT de València, per la qual es deleguen competències en matèria de devolució d'ingressos indeguts en els administradors de la província. [2006/M4910]  
L'apartat tercer, número 1.3.2, subapartat 22), de la Resolució de 26 de desembre de 2005, de la Presidència de l'AEAT, sobre organització i atribució de competències en l'àrea de recaptació (BOE núm. 312, del 30), atribuïx als titulars de les dependències regionals de recaptació, entre altres, la competència per a acordar la devolució d'ingressos indeguts, de conformitat amb el que disposen els articles 17 a 19 del Reglament General de desplegament de la Llei 58/2003, de 17 de desembre, General Tributària, en matèria de revisió en via administrativa, en els supòsits establits en l'article 221.1 de l'esmentada llei, quan la mencionada competència corresponga als òrgans de recaptació.  
El posterior número 1.3.3 atribuïx als caps de les dependències de recaptació esta mateixa competència, que també posseïxen en la seua condició de caps de Dependència Regional adjunts.  
D'altra banda, l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que en cada administració pública s'acorde la delegació de l'exercici de competències atribuïdes als seus òrgans administratius en uns altres òrgans, quan circumstàncies d'índole tècnica, econòmica, social, jurídica o territorial ho facen convenient.  
Per quant antecedix, resolc:  
Primer  
Delegar en els administradors coordinadors de les administracions de la província de València, en el seu respectiu àmbit, la competència per a acordar la devolució d'ingressos indeguts en els supòsits establits en l'article 221.1 de la Llei 58/2003, de 17 de desembre, General Tributària.   
Segon  
La competència a què es referix l'apartat anterior haurà de ser exercida en els termes indicats en els articles 17 a 19 del Reglament General de desplegament de la Llei 58/2003, de 17 de desembre, General Tributària, en matèria de revisió en via administrativa, aprovat pel Reial Decret 520/2005, de 13 de maig.  
Tercer  
Les resolucions administratives que s'adopten en virtut d'esta delegació de competències es consideraran dictades per l'òrgan delegant i indicaran expressament esta circumstància.  
València, 12 d'abril de 2006.. El cap de la Dependència de Recaptació: José Antonio Fuentes Giménez.